Նիկոլայ Կուզնեցով (նկարիչ)

Անվան այլ կիրառումների համար տե՛ս՝ Նիկոլայ Կուզնեցով (այլ կիրառումներ) Նիկոլայ Դմիտրիևիչ Կուզնեցով (ռուս.՝ Николай Дмитриевич Кузнецов, դեկտեմբերի 2 (14), 1850, Stepanivka, Q12078649?, Օդեսսայի գավառ, Խերսոնի նահանգ, Ռուսական կայսրություն - մարտի 2, 1929(1929-03-02), Սարաևո, Հարավսլավիայի Թագավորություն), ռուս դիմանկարիչ և կենցաղանկարիչ, Գեղարվեստի կայսերական ակադեմիայի իսկական անդամ, ակադեմիկոս, պրոֆեսոր, Գեղարվեստական շրջիկ ցուցահանդեսների ընկերության անդամ, Հարավային Ռուսաստանի նկարիչների միության հիմնադիրներից մեկը։ Նիկոլայ Կուզնեցովի դուստրն է հայտնի օպերային երգչուհի Մարիա Կուզնեցովա-Բենուան (1880—1966): Կենսագրություն Նիկոլայ Կուզնեցովը ծնվել է 1850 թվականի դեկտեմբերի 2-ին (դեկտեմբերի 14-ին) Խերսոնի նահանգում՝ խոշոր կալվածատեր Դմիտրի Կուզնեցովի ընտանիքում։ Տարվել է Գեղարվեստական շրջիկ ցուցահանդեսների ընկերության անդամների աշխատանքներով ու նրանց ազդեցությամբ սկսել նկարել։ Սովորել է Գեղարվեստի կայսերական ակադեմիայում, որտեղ արժանացել է երեք արծաթե մեդալի։ 1881 թվականից մասնակցել է Գեղարվեստական շրջիկ ցուցահանդեսների ընկերության ցուցադրություններին։ 1897 թվականին նշանակվել է պրոֆեսոր՝ մարտանկարչության արվեստանոցի ղեկավար, սակայն այդ պաշտոնն զբաղեցրել է ընդամենը երկու տարի։ Հաճախ է մեկնել արտասահման, ծանոթացել է այլազգի նկարիչների հետ, գնել նրանց աշխատանքները, որոնք հետագայում դարձել են նրա պատկերասրահի ցուցանմուշներ։ Նիկոլայ Կուզնեցովի աշխատանքներից առավել նշանակալի են «Շրջայց կալվածքում» (ռուս.՝ «Объезд владений»), «Малороссиянка, отдыхающая на траве» (կամ «Տոնի ժամանակ»), «Որս բարակներով» (ռուս.՝ «Охота с борзыми»), «Ճաշից հետո» (ռուս.՝ «После обеда»), «Բանալեպահ» (ռուս.՝ «Ключница»), «Խոզերի բոլուկը» (ռուս.՝ «Стадо свиней») (վեցն էլ պահվում են Մոսկվայի Տրետյակովյան պատկերասրահում), «Զբոսանք գյուղում» (ռուս.՝ «Прогулка в деревне»), «Ծեր կալվածատերը» (ռուս.՝ «Старый помещик»), «Եզների նախիր» (ռուս.՝ «Стадо волов»), «Հաշտարար միջնորդ» (ռուս.՝ «Мировой посредник»), «Շների վարժեցում» (ռուս.՝ «Натаскивание собак»), «Քնած աղջիկը» (ռուս.՝ «Спящая девочка», գնել է Ալեքսանդր III-ը) նկարները, ինչպես նաև բնախույզ Ալեքսանդր Կովալևսկու (պահվում է Ռուսական պետական թանգարանում), Իլյա Ռեպինի, Վիկտոր Վասնեցովի, կոմս Մ. Տոլստոյի, Պյոտր Չայկովսկու (Տրետյակովյան պատկերասրահ, Մոսկվա), Նիկոլա Տերեշչենկոյի, Ֆեոդոր Շալյապինի և այլոց դիմանկարները։ Հետաքրքիր փաստեր Նիկոլայ Կուզնեցովը Պատվո լեգեոնի շքանշանի ասպետ է (1900 թվական)։ Նիկոլայ Կուզնեցովը, որ ոչ սովորական մարմնակազմվածք ուներ, որպես նախատիպ է ծառայել Իլյա Ռեպինի «Նիկոլայ Միրլիկիյսկին մահից ազատում է երեք անմեղ դատապարտյալներին» (ռուս.՝ «Николай Мирликийский избавляет от смерти трёх невинно осуждённых») նկարի դահճի, ինչպես նաև Տարաս Բուլբայի ավագ որդու՝ Օստապի (վիրակապված գլխով կազակ) համար «Զապորոժցիները նամակ են գրում թուրք սուլթանին» (ռուս.՝ «Запорожцы пишут письмо турецкому султану») նկարում։ Պատկերասրահ Ծանոթագրություններ Մատենագրություն Кузнецов Николай Дмитриевич // Популярная художественная энциклопедия: Архитектура. Живопись. Скульптура. Графика. Декоративное искусство / Ред. кол.: В. М. Полевой (гл. ред.), В. Ф. Маркузон, Д. В. Сарабьянов, В. Д. Синюков.. — [Репр. изд. 1986 года]. — М.: Большая Российская Энциклопедия, 1999. — Т. 1: А — М. — 447 с. — ISBN 5-85270-314-1 Пастон Э. В. Кузнецов Николай Дмитриевич // Абрамцево. Искусство и жизнь. — М.: Искусство, 2003. — С. 407-408. — 430 с. — ISBN 5-85200-309-3 С. А. Седых. Мэтр из Одессы. - Филокартия, 2009, № 5(15). - с. 26-28. Արտաքին հղումներ «Кузнецов Николай Дмитриевич в Галерее издательства «Белый Город»» (ռուսերեն). Издательство «Белый город». Արխիվացված է օրիգինալից 2012 թ․ հունվարի 11-ին. Վերցված է 2011 թ․ հոկտեմբերի 16-ին. «Кузнецов Николай Дмитриевич в Энциклопедии живописи и графики «Art-каталог»» (ռուսերեն). Վերցված է 2011 թ․ հոկտեմբերի 16-ին. «Кузнецов Николай Дмитриевич в Энциклопедии русской живописи» (ռուսերեն). Արխիվացված օրիգինալից 2012 թ․ փետրվարի 4-ին. Վերցված է 2011 թ․ հոկտեմբերի 16-ին. «Кузнецов Николай Дмитриевич на сайте «Русская живопись»» (ռուսերեն). Արխիվացված օրիգինալից 2012 թ․ փետրվարի 4-ին. Վերցված է 2011 թ․ հոկտեմբերի 10-ին.